Publication: Magyar Közlöny
Issue: MK-2001-13 (Year: 2001, Number: 13)
Era: 1990-2004
Section: az 5/2001. (II. 6.) KöViM rendelethez
Paragraph Index: 241

b) UL A2, motoros pilóta szakszolgálati engedéllyel rendelkező személy esetében — a vitorlázó repülés alapismereteit. 3.4.1.4. Repülési tapasztalat: A megfelelő kiképzés eredményes végrehajtása. 3.4.1.5. Repülésgyakorlati vizsga: Gyakorlati vizsgára a pályázó akkor bocsátható, ha a kiképzést befejezte és a 3.4.1.3. pontban meghatározott szakismeretből sikeres vizsgát tett. 3.4.1.6. Gyakorlati vizsga anyaga: Iskolakör és légtérrepülés, amelyben a hatóság előtt pályázónak bizonyítania kell a típus sajátosságainak ismeretét motorral és motor nélkül. 3.4.1.7. Egészségügyi alkalmasság: Meg kell felelnie a számára előírt egészségi követelményeknek. 3.4.1.8. Folyamatosság: Ha a megszakítás: — 50 repült óráig 1 hónapnál nem több, — 50—200 repült óra között 3 hónapnál nem több, — 200—600 repült óra között 6 hónapnál nem több, — 600 repült óra felett 12 hónapnál nem több. 3.4.1.9. Ha a folyamatosság nincs biztosítva, kiképző szervezetnél gyakorlatba hozó és minősítő ellenőrző repülés szükséges. 3.4.1.10. Jogosultság: Sikeres vizsga alapján az engedélyes jogosult: — egy- és kétüléses movit repülőgépen parancsnokpilóta beosztás ellátására, — kétüléses movit repülőgépen nem kereskedelmi célú személyszállításra (18. életév betöltése után), ha a megelőző 90 napban legalább 3 fel- és leszállást teljesített az adott típusú, illetve kategóriájú légijárművön. 3.5. Műszerrepülő jogosítás 3.5.1. Műszerrepülő jogosítás megszerzésének feltételei: 3.5.1.1. Életkor: betöltött 19. életév. 3.5.1.2. Érvényes motoros/helikopter PPL/HCPL/CPL szakszolgálati engedély a kért jogosításnak megfelelően. 3.5.1.3. Szakismeret: A pályázónak hatósági vizsgabizottság előtt bizonyítania kell, hogy az engedélyben biztosított jogköröknek megfelelő szinten ismeri az alábbiakat: — földi és fedélzeti navigációs berendezések ismerete, alkalmazása, — repülésmeteorológia, — légiközlekedés szabályai (IFR), — a légijármű üzemeltetése nappal és éjjel IFR szerint. 3.5.1.4. Repülési tapasztalat: 3.5.1.4.1. Motoros szakszolgálati engedélyhez:

Source: https://magyarkozlony.hu/hivatalos-lapok/b4c7db88b49cd973f3f0b38174db48ad2be1d5b9/dokumentumok/c62a3b0ec612a85547289a868813ee7f7ef02846/letoltes